《秋日即事》
清代·庆兰

秋光半院夕阳西，散步清樽手自携。花满栏前人影瘦，雨余山自雁声低。

湘帘风细波初动，曲径苔深路欲迷。好傍小窗安茉莉，爱他香晚透玻璃。

作者简介：满洲镶黄旗人，章佳氏，字似村。庆桂弟。家世显贵，而独构老屋数楹，栖身僻巷。工诗，与袁枚书函来往数十年。兼善画。年五十余，以布衣终。有《绚春园诗钞》等。